
FIŞA DISCIPLINEI

	1. Date despre program

	1.1. Instituţia de învăţământ superior
	Universitatea Națională de Știință și Tehnologie POLITEHNICA din București

	1.2. Facultatea
	Facultatea de Inginerie Industrială şi Robotică

	1.3. Departamentul
	Tehnologia Construcţiilor de Maşini

	1.4. Domeniul de studii universitare
	Inginerie Industrială

	1.5. Programul de studii universitare/Calificarea
	Tehnologia Construcțiilor de Mașini

	1.6. Ciclul de studii universitare
	Licenţă

	1.7. Limba de predare
	Română

	1.8. Locația geografică de desfășurare a studiilor
	București



	2. Date despre disciplină

	2.1. Denumirea disciplinei/
	Sisteme de fabricație robotizate / Robotic Manufacturing Systems

	2.2. Titularul/ii activităților de curs
	Prof. Dr. Ing. Diana POPESCU

	2.3. Titularul activităților de proiect
	Prof. Dr. Ing. Diana POPESCU

	2.4. Anul de studiu
	IV
	2.5. Semestrul 
	II
	2.6. Tipul de evaluare
	V
	2.7. Statutul disciplinei
	Ob

	2.8 Categoria formativă
	DS
	2.9 Codul disciplinei
	UPB.06.S.08.A.010



	3. Timpul total estimat (ore pe semestru de activităţi didactice)

	3.1. Număr de ore pe săptămână
	4
	din care: 3.2. curs
	2
	3.3. proiect
	2

	3.4. Total ore din planul de învăţământ
	56
	din care: 3.5. curs
	28
	3.6. proiect
	28

	Distribuţia fondului de timp
	Ore

	Studiul după manual, suport de curs, bibliografie și notițe – 14 h
Documentare suplimentară în bibliotecă și pe platforme de specialitate – 8 h
Pregătire proiect, documentare tehnică, analiză, elaborarea documentației și pregătirea prezentării – 18 h
	40

	Tutorat
	2

	Examinări
	2

	Alte activităţi
	0

	3.7. Total ore studiu individual
	44

	3.8. Total ore pe semestru
	100

	3. 9. Numărul de credite
	4



	4. Precondiţii (acolo unde este cazul)

	4.1. de curriculum
	Desen tehnic și infografică; Bazele proiectării asistate de calculator; Proiectare asistată de calculator 1/2; Mecanisme; Organe de mașini; Mașini-unelte 1; Bazele mecatronicii.

	4.2. de rezultate ale învățării
	Capacitatea de interpretare a documentației tehnice și a modelelor 3D, utilizarea aplicațiilor CAD și înțelegerea structurii sistemelor tehnologice și a elementelor de automatizare industrială.



	5. Condiții necesare pentru desfășurarea optimă a activităților didactice (acolo unde este cazul) 

	5.1. de desfăşurare a cursului 
	Existența unei săli dotate cu tablă, videoproiector, calculator și acces la platforma e-learning, precum și la resurse digitale privind roboții industriali și sistemele de fabricație robotizate.

	5.2. de desfăşurare a proiectului
	Existența unui laborator/săli de proiect cu calculatoare și acces la platforma e-learning, documentații și cataloage tehnice, baze de date ale producătorilor și resurse digitale privind roboții industriali, efectorii, componentele perirobotice și celulele robotizate de fabricație.



6. Obiectiv general
Dobândirea cunoștințelor și dezvoltarea abilităților necesare pentru identificarea și analiza arhitecturilor roboților industriali, interpretarea specificațiilor tehnice și explicarea structurii, funcționării și integrării roboților, efectorilor, componentelor perirobotice și echipamentelor tehnologice în celule flexibile și robotizate de fabricație.
Disciplina dezvoltă capacitatea de a analiza, pe baza documentației tehnice și a studiilor de caz, configurația și funcționarea celulelor robotizate, fluxurile de materiale și informaționale și interacțiunea dintre echipamente, precum și de a sintetiza și argumenta concluziile tehnice formulate.

7. Rezultatele învățării

	Cunoștințe
	C.10. Studentul/absolventul identifică, descrie și explică structura și funcționarea sistemelor de producție, a echipamentelor de fabricație și a tehnologiilor avansate utilizate în transformarea digitală a proceselor industriale.

C.SFR.1. Studentul identifică și descrie arhitecturile roboților industriali, componentele constructive, principiile de funcționare și specificațiile tehnice relevante pentru aplicații de fabricație.
C.SFR.2. Studentul explică funcționarea roboților industriali, a efectorilor și a subsistemelor perirobotice, precum și rolul și modul de integrare a echipamentelor în celule și sisteme robotizate de fabricație, în funcție de aplicație și de mediul industrial.

	Abilități
	A.10.1. Studentul/absolventul utilizează și corelează sisteme tehnologice și elemente componente ale acestora, resurse informaționale și fluxuri tehnologice în cadrul unor sisteme de fabricație (ne)convenționale, asistate de calculator sau robotizate.
A.10.2. Studentul/absolventul analizează disponibilitatea și capabilitatea sistemelor tehnologice, monitorizează procese de producție și formulează recomandări pentru creșterea performanței și îmbunătățirea continuă în procesul de fabricare.
A.10.3. Studentul/absolventul aplică inovativ tehnologii avansate de fabricare și instrumente digitale în proiecte profesionale specifice fabricării produselor.

A.SFR.1. Studentul identifică arhitecturile roboților industriali, interpretează specificațiile tehnice ale acestora și analizează rolul efectorilor, componentelor perirobotice și echipamentelor tehnologice în diferite aplicații industriale.
A.SFR.2. Studentul analizează structura și funcționarea celulelor flexibile și robotizate de fabricație, corelează fluxurile de materiale și informaționale cu succesiunea operațiilor și explică modul de integrare și interacțiune a echipamentelor componente.

	Responsabilitate și autonomie
	RA.16. Studentul/absolventul contribuie la integrarea soluțiilor tehnice și tehnologice în context industrial și comunică profesional cu nivelurile ierarhice superioare, cu colegii din echipe multidisciplinare și cu personalul implicat în execuție, urmărire și control.
RA.17. Studentul/absolventul lucrează eficient în echipe multidisciplinare, promovează spiritul de inițiativă, dialogul, cooperarea, atitudinea pozitivă, respectul față de ceilalți, diversitatea și multiculturalitatea și contribuie la îmbunătățirea continuă a activităților în care este implicat.
RA.18. Studentul/absolventul conștientizează riscurile asociate fluxurilor informaționale și datelor industriale, demonstrează autonomie și responsabilitate în gestionarea, optimizarea și securizarea acestora și își asumă responsabilitatea pentru monitorizarea, protejarea și raportarea rezultatelor tehnice relevante proceselor de producție.
RA.19. Studentul/absolventul acționează în baza eticii și deontologiei profesionale în alocarea resurselor, evaluări tehnico-economice, realizarea de proiecte, studii și cercetări experimentale și poate lua decizii privind inspecția calității, fiind responsabil de calitatea fabricației și a produselor rezultate.
RA.20. Studentul/absolventul răspunde adecvat la situații noi și provocări generate de un mediu în continuă schimbare și acționează responsabil în exploatarea și îmbunătățirea sistemelor de producție, cu respectarea cerințelor de calitate, siguranță și eficiență.
RA.21. Studentul/absolventul dezvoltă abilități de conducere, precum motivarea echipei, gestionarea resurselor și coordonarea activităților pentru atingerea obiectivelor unui proiect, în raport cu responsabilitățile postului și cu relațiile funcționale și ierarhice specifice mediului industrial.
RA.22. Studentul/absolventul poate lua decizii cu privire la propria formare profesională continuă, în scopul inserției pe piața muncii, al adaptării la dinamica tehnologiilor și cerințelor acesteia, precum și pentru dezvoltarea personală și profesională, asumându-și responsabilitatea pentru consecințele acestor acțiuni asupra carierei sale.

RA.SFR.1. Studentul își asumă responsabilitatea pentru corectitudinea și coerența analizei tehnice a roboților, componentelor perirobotice și celulelor de fabricație studiate, inclusiv în raport cu cerințele de securitate.
RA.SFR.2. Studentul argumentează autonom concluziile privind structura, funcționarea și integrarea echipamentelor și își asumă calitatea documentației și a prezentării realizate.



8. Metode de predare
Predarea cursului se realizează prin expunere structurată, demonstrații și studii de caz, utilizând modele 3D, imagini, animații și materiale video privind roboții industriali, celulele robotizate și sistemele flexibile de fabricație. Se utilizează tabla, videoproiectorul și platforma e-learning.
La proiect, studenții lucrează individual pentru documentarea și analiza arhitecturilor roboților industriali și a componentelor asociate, analiza funcțională și comparativă a unor celule robotizate de fabricație și elaborarea și prezentarea documentației finale.
Feedbackul este furnizat continuu prin verificarea etapelor proiectului, discutarea documentației tehnice utilizate, analiza corectitudinii interpretărilor și argumentarea concluziilor privind funcționarea și integrarea echipamentelor.

9. Conținuturi
	9.1. Curs
	Nr. ore

	Cap.
	Conținutul
	Nr. ore

	I–II
	Introducere. Tendințe actuale în robotica industrială; domenii de aplicație; arhitecturi de roboți industriali; producători și indicatori de dezvoltare. Integrarea robotului industrial în mediul tehnologic: unitate operațională și informațională, controler, echipare tehnologică și componente perirobotice.
	4 h

	III
	Principii de concepție a sistemelor flexibile și robotizate de fabricație. Integrarea roboților industriali în fluxurile de materiale și informaționale. Celule robotizate stand-alone și interconectabile.
	2 h

	IV–V
	Sisteme robotizate pentru celule flexibile de fabricație: manipulare, transfer, stocare, schimb de scule/piese, efectori și componente perirobotice. Structuri pentru repere tip arbore, disc, bucșă, flanșă, corp prismatic și carcase.
	6 h

	VI
	Robotizare pentru paletizare și manipulare: tipuri de produse, strategii de paletizare, efectori, celule robotizate și sisteme hibride.
	4 h

	VII
	Robotizare în injecția în matriță și alte procese de fabricare: roluri ale robotului, operații auxiliare și automatizarea complexă a celulei.
	2 h

	VIII–IX
	Robotizare în sudare cu arc și sudare în puncte: echipare tehnologică, componente perirobotice, celule și linii robotizate, criterii de amplasare și exploatare.
	6 h

	X
	Robotizare pentru operații de deformare plastică la rece a tablelor. Structuri de stații și celule robotizate.
	2 h

	XI
	Robotizare pentru prelucrări neconvenționale: laser, plasmă, fascicul de electroni și jet de apă cu/fără abraziv; echipamente tehnologice și integrarea acestora în SFR.
	2 h

	Bibliografie: Nicolescu A. – Sisteme de fabricație robotizate, note de curs; Nicolescu A. et al. – Concepția și exploatarea sistemelor de producție robotizate, Politehnica Press; Nicolescu A. et al.
 – Roboți industriali, tehnologii și sisteme de producție robotizate; site-uri producători, FANUC, KUKA, Yaskawa Motoman, Schmalz etc.
- Groover, M.P. – Automation, Production Systems, and Computer-Integrated Manufacturing, ed. a 5-a, Pearson, 2022
- Siciliano, B., Khatib, O. (eds.) – Springer Handbook of Robotics, ed. a 2-a, Springer, 2016; ISO 10218-1:2025 – Robotics — Safety requirements — Part 1: Industrial robots; ISO 10218-2:2025 – Robotics — Safety requirements — Part 2: Industrial robot applications and robot cells; International Federation of Robotics – World Robotics: Industrial Robots

	9.2. Proiect

	Nr. crt.
	Conținutul
	Nr. ore

	1
	Etapa I – Introducerea proiectului. Prezentarea temei, a cerințelor și a structurii proiectului. Stabilirea aplicațiilor și a celulelor de fabricație analizate. Planificarea etapelor și identificarea surselor de documentare tehnică.
	2 h

	2
	Identificarea și clasificarea arhitecturilor de roboți industriali utilizate în aplicațiile analizate. Interpretarea și compararea principalelor specificații tehnice: număr de axe, sarcină utilă, rază de acțiune, repetabilitate, viteză, montaj și condiții de exploatare.
	4 h

	3
	Identificarea efectorilor, componentelor perirobotice, echipamentelor tehnologice și elementelor de control și securitate. Explicarea rolului și funcționării acestora și corelarea lor cu aplicația și mediul industrial.
	4 h

	4
	Etapa a II-a – Analiza celulelor de fabricație. Analiza structurii unor celule flexibile și robotizate de fabricație selectate: procesul realizat, componentele celulei, rolul robotului și organizarea funcțională a echipamentelor.
	4 h

	5
	Analiza funcționării celulelor: fluxurile de materiale și informaționale, succesiunea operațiilor și interacțiunea dintre robot, efector, echipamentele tehnologice și componentele perirobotice.
	4 h

	6
	Analiza comparativă a celulelor pentru diferite aplicații industriale. Evaluarea adecvării arhitecturilor și componentelor, a compatibilității funcționale, a condițiilor de exploatare și a cerințelor de securitate.
	4 h

	7
	Sintetizarea rezultatelor și elaborarea documentației proiectului: fișe tehnice, scheme funcționale, reprezentări ale fluxurilor, tabele comparative, concluzii și pregătirea prezentării.
	4 h

	8
	Etapa a III-a – Prezentarea proiectului. Predarea și susținerea proiectului. Argumentarea analizei efectuate și evaluarea înțelegerii modului de funcționare și integrare a componentelor.
	2 h

	Total proiect: 28 h




	10. Evaluare

	Tip activitate
	10.1. Criterii de evaluare
	10.2. Metode de evaluare
	10.3. Pondere din nota finală

	10.4. Curs
	Evaluare finală
	Evaluare finală: evaluarea cunoștințelor privind structura și funcționarea roboților industriali și a sistemelor de fabricație robotizate, rolul componentelor perirobotice și integrarea echipamentelor în diferite aplicații industriale.
	Verificare scrisă 
	20%

	
	Evaluare pe parcurs
	Etapa I: identificarea și analiza arhitecturilor roboților industriali, a specificațiilor tehnice, efectorilor, componentelor perirobotice și echipamentelor tehnologice utilizate în aplicațiile studiate.
	Evaluarea documentației intermediare și a portofoliului
	20%

	10.5. Proiect
	
	Etapa a II-a: analiza structurii și funcționării celulelor de fabricație selectate, a fluxurilor de materiale și informaționale și a interacțiunii dintre echipamentele componente.
	Evaluarea analizei și a documentației elaborate
	20%

	
	
	Etapa a III-a: sintetizarea rezultatelor, elaborarea documentației finale, prezentarea proiectului și argumentarea concluziilor formulate.
	Evaluarea proiectului final și susținere orală
	20%

	
	
	Evaluare pe parcurs: identificarea arhitecturilor roboților industriali, interpretarea specificațiilor tehnice și explicarea rolului efectorilor și al componentelor perirobotice.
	Test scris
	20%

	10.6. Condiții de promovare: obținerea a minimum 50% din punctajul total și realizarea integrală a proiectului, inclusiv predarea și susținerea documentației finale.

Standard minim: identificarea corectă a principalelor arhitecturi de roboți industriali și a specificațiilor tehnice de bază, recunoașterea efectorilor și componentelor perirobotice și explicarea coerentă a structurii și funcționării unei celule robotizate de fabricație.



	Data completării
	Titular de curs,
	Titular(ii) de aplicații

	01.09.2026
	Prof. Dr. Ing. Diana POPESCU

........................................
	Prof. Dr. Ing. Diana POPESCU

........................................

	Data avizării în Departamentul TCM
19.09.2026
	Director Departament TCM
Prof. Dr. Ing. Nicolae IONESCU

.............................................

	Data aprobării în Consiliul Facultății (FIIR)
24.09.2026
	Decan FIIR
Prof. Dr. Ing. Ec. Cristian DOICIN

